Rikunarita-ORG/Wikinium huggingface dataset:
# 斯德哥爾摩

| 斯德哥爾摩Stockholm |
| --- |
| 斯德哥爾摩之所在 |
| **歸屬：** | 瑞典王國 |
| **所屬**： | 斯德哥爾摩省 |
| **屬地**： | 一市 |
| **治所**： | 斯德哥爾摩市 |
| **執事**： | 斯特恩 諾丁 |
| **用語**： | 瑞典語 |
| **人口**： | 七十九萬五千一百六十三 |
| **建置**： | 一六三四年定都 |

**斯德哥爾摩**，瑞典之都也，華人或稱之「斯京」。地方五千四百公里，口七十九萬餘。為都三百餘年，據波羅的海之畔，夏溫而冬甚寒，文教甚盛，商亦甲於瑞典。以無戰之故，舊制猶存。

化學家諾貝爾生於此，故自一九零一年，每至諾氏大去紀念日，格致、醫、文、計之大成者集於此，瑞典王授之以獎於盛會，曰諾貝爾獎。

* 斯德哥爾摩 - Stockholm
*
*
*
*
*
*
*
*
*
# 一八七三年

|  |
| --- |
| **← 一八七〇年代 →** |
| 一八七〇年 | 一八七一年 | 一八七二年 | 一八七三年 | 一八七四年 | 一八七五年 | 一八七六年 | 一八七七年 | 一八七八年 | 一八七九年 |

公元**一八七三年**於諸曆| 干支 | 癸酉 |
| 生肖 | 雞 |
| 《民報》軒轅 | 四五七一 |
| 《江蘇》軒轅 | 四三六四 |
| 唐堯 | 四〇二九 |
| 共和 | 二七一四 |
| 孔曆 | 二四二四 |
| 秦曆 | 二〇九四 |
| 日本年號 | 明治六年 |
| 日本皇紀 | 二五三三 |
| 韓國檀君 | 四二〇六 |
| 道曆 | 四五七〇 |
| 佛曆 | 二四一七 |
|  回曆  |  一二九四  |
| * 閱
* 論
* 纂
 |

公元**一八七三年**者，平年也，繼一八七二年，下一八七四年。

## 大事

## 生

* 二月二十三日，梁啟超。

## 殁
# 一九八四

《**一九八四**》，英人喬治·奧威爾所著之小說也，首發於一九四九年。敍大洋國人溫斯頓·史密斯所見所聞。大洋者，奧氏幻設，據英、美、澳、非之國也。彼國有黨，曰英社。黨魁號「長兄」（Big Brother）。治以四部。四部者，和、富、眞、愛也。史氏爲眞部吏。其職蓋易史也。見故文不利於上，則更之，使民莫知其史之僞。

史氏惡其職，而與眞部吏裘利亞善，遂生反意，終緝於有司。

## 人物

* 溫斯頓·史密斯

大洋國人，英社真理部之外圍黨員，任記錄員。史密斯性恭順，自掌記室以來，史籍文書概經其手而易。久之，遂疑英社老大哥之偽矣。及入革命兄弟會，為有司奧勃良所察，旋逮問下獄。
* 裘利亞

大洋國人，迪克松氏。性漁色，嘗與史氏同遊，為其外室也。
* 奧勃良

大洋國人，其生卒事跡不詳。為英社真理部之核心黨員，任思警總監。奧氏曉律法，長於權謀，外寬和然內多忮刻。每欲捕人必先親善於彼，而後設謀使之墮己彀中。著《寡頭政治集體主義之理論實踐》。
## 兼查

* 二又二爲五
* 新話

## 據
# 十字軍東征

十字軍東征前，東羅馬形勢圖
**十字軍東征**，肇於公元一千有九十五載，羅馬教皇烏爾班二世會諸侯於克萊蒙。教皇倡言東征，謂：「聖地耶路撒冷淪陷回教之手，今四百餘年矣。吾等當奮起收復之。」時值東羅馬帝國告急西方，以抗土耳其人之侵擾。烏爾班二世遂號召西歐諸國，誓師東行。

諸侯響應，集兵十萬。法蘭西、德意志、義大利、英格蘭諸國，莫不遣將統兵以從。軍至君士坦丁堡，渡博斯普魯斯海峽，入小亞細亞。與塞爾柱土耳其軍隊相遇，連戰皆捷。攻陷尼西亞、安提阿諸城。及抵耶路撒冷城下，圍攻累月，終於一千有九十九年七月十有五日破城而入。諸軍縱兵肆虐，回教徒、猶太人，盡遭屠戮。

既克耶路撒冷，諸侯議立國以鞏固政權。遂建四國：耶路撒冷王國、安提阿公國、艾迪薩伯國、的黎波里伯國是也。諸國雖立，然內部紛爭不絕，外有回教虎視眈眈，政局岌岌可危。

其後二百年間，復有東征多次。二征始於一千一百四十有七年，法王路易七世、德王康拉德三世領軍，然攻大馬士革不克而還。三征緣於一千一百八十有七年耶路撒冷再陷，英王獅心理查、法王腓力二世、神聖羅馬帝國皇帝腓特烈一世率軍東行，雖收復沿海諸城，然未能克復耶路撒冷。四征本欲襲埃及，不意攻陷君士坦丁堡，建拉丁帝國。其後復有東征數次，然皆無功而返。

既而十字軍諸國漸次衰落。一千二百九十有一年，阿卡城陷落。自此，回教重掌聖地。十字軍東征雖以兵敗終，然其影響深遠。歐羅巴因之開廣見聞，東西貿易興，航海之術進。騎士之制、兵家建築亦以之發展。然征戰所致傷亡毀壞，不可勝數。東西文明由此交流，互有染漬。

十字軍多諸侯自募，教皇賜以贖罪之權。軍有騎士、步卒、弓弩手，騎士尤精。後有聖殿、聖約翰諸修會軍團立，久為軍中勁旅。彼亦善用重甲騎兵突陣，然於炎方苦其不適。圍城之法亦精，多用高櫓、拋石機等攻具。守禦則築城濠，頗能持久。

十字軍甲冑精良，多用鎖子甲、板甲，首戴盔。兵器有矛、劍、錘、弓弩。盾圓方皆備，多繪十字為號。軍糧多就地徵募，沿途補給，以麪餅、乾酪、鹽肉為糧秣。因糧絕輒有饑荒，疫癘繼起。

## 據

* 本文撮譯自英文維基大典︰十字軍東征一文
# 運輸

**運輸**，又云**轉運**，徙生民、禽獸及百物於異地之謂也。其塗大抵有六：曰凌空、曰陸行（若鐵道、衢路之屬）、曰泛水、曰懸索、曰管輸、曰憑虛。究其本末，可分營建、舟車、調度三端。蓋夫轉運之道，所以利天下之懋遷，實教化演進之大本也。

所謂營建，皆不易之常設，若陸道、鐵軌、天塗、水道、漕渠、管線是也；並及屯聚之所，如空港、鐵路驛、車驛、倉廩、貨棧、補注燃油之塢（如注油埠、加煤埠）與夫海港。驛所之設，不僅為客貨轉運之樞，亦充修護器械之用。

運載之具，所以任重致遠者也。或假器械，或御乘騎，或驅馱獸。其器械之屬，包舉畜力車、自動車、自行車、客車、火車、貨車、旋翼機、舟楫、星槎、固翼機等，不一而足。

## 辨名

嚴復《英文漢詁》，譯transport爲**外運**。又部定詞譯transport爲單字，曰**運**。

## 用例